Qurbançı

Qurbançı — Azərbaycan Respublikasının Qobustan rayonunun Qurbançı kənd inzibati ərazi dairəsində kənd.

 Tarixi 
Qurbançı Baş Qafqaz dağ silsiləsinin ətəyində yerləşir. Qurbançı kəndinin əhalisi türk mənşəlidir və qədim zamanlardan etibarən əsasən heyvandarlıqla məşğul olmuşdur. Qurbançı kəndi ərazi vahidi kimi bir müddət Mərəzə rayonuna, sonradan Şamaxı rayonuna aid olmuş hal-hazırda isə Qobustan rayonuna aiddir. Bu kənd Bakı şəhərindən Şamaxıya gedən qədim karvan yolunun kənarında yerləşir. Qurbançı kəndi öz başlanğıcını bu kəndin yaxınlığında yerləşən qədim yaşayış məskəni olan Şəhərgah adı ilə məlum olan qədim yaşayış məntəqəsindən götürüb. Azərbaycan ərazisində “Şəhərgah” adı ilə tanınan bir neçə Orta əsr yaşayış yeri mövcuddur. Bunlardan biri də Qurbançı kəndi yaxınlığında, Qurbançıdan Qobustan şəhərinə gedən yolun sağında kənddən təqribən bir kilometr uzaqlıqda yerləşən yaşayış yeri olmuşdur. Şəhərgahın yerində hal-hazırda yerə batmış bir neçə iri daşlar və qəbir daşları vardır. Şəhərgah vaxtilə Bakıdan Şamaxıya və daha sonra Azərbaycanın qərb ərazilərinə gedən karvan yolunun üstündə olan mühüm əhəmiyyət kəsb edən bir şəhər olub. Bakıdan çıxan karvan axşama Cəngiyə (Bakı–Şamaxı yolunun 60-cı kilometrliyində) çatırdı və orada gecələyirdi. Səhəri gün isə bu karvan Cəngidən çıxaraq Müşkəmir, Şəmsəddim körpüsü (bu körpü indi də durur), Ağ nohur, Şəhərgah, Çalov, Cəyirli, Təklə istiqamətində Şamaxı şəhərinə doğru irəliləyirdi. Karvanın növbəti gecələmə məkanı (karvansara) Şamaxı şəhəri olub. Şəhərgah bu karvan yolunun üzərində olan mühüm və yeganə iri yaşayış məntəqəsi (Bakıdan Şamaxıya qədər olan yolda) olmuşdur. Şəhərgahdan xeyli küp qırıntıları, qədim əşyalar tapılmışdır.

 Toponimikası 
Kənd Baş Qafqaz silsiləsinin ətəyindədir. Oykonim XIX əsrin əvvəllərində maldarlıqla məşğul olmuş qurbançı elinin adındandır.Azərbaycan Toponimlərinin Ensiklopedik Lüğəti. Azərbaycan Milli Elmlər Akademiyası. Nəsimi adına Dilçilik İnstitutu. Şərq-qərb Bakı-2007. səh.427

 Əhalisi 
2009-cu ilin siyahıyaalınmasına əsasən kənddə 614 nəfər əhali yaşayır.Azərbaycan Respublikası Əhalisinin Siyahıyaalınması. Azərbaycan Respublikasının Dövlət Statistika Komitəsi. Bakı-2010. Səh.629
 Ziyalıları 
 Alim Həmzə oğlu Qasımov (1957) — Azərbaycan xanəndəsi, Azərbaycan Respublikasının xalq artisti Azərbaycan musiqini bütün dünyaya tanıdan, azərbaycan musiqisini özünəməxsus, istedadlı, təkrarolunmaz ifçısı olan Azərbaycan Respublikasının xalq artisti Alım Qasımovun babasının yurdu Qurbançı kəndindədir .
 Canməmməd Nizam oğlu Rüstəmov (1951) — Astronomiya elmləri doktoru, dosent, Azərbaycan Respublikası Elm və Təhsil Nazirliyi N.Tusi adına Şamaxı Astrofizika Rəsədxanasının "Ulduz atmosferləri fizikası və maqnetizm" şöbəsinin müdiri.
 Bayram Nizam oğlu Rüstəmov (1954) — Fizika-riyaziyyat elmləri namizədi, dosent.
 Anar Canməmməd oğlu Rüstəmov (1977) — Fizika elmləri doktoru, professor. Anar Rüstəmov Avropanın ən böyük qurğusunda, Böyük Adron Kollayderində işləyən yeganə azərbaycanlı professor, atom fizikası üzrə fizika elmləri doktorudur.
 Ülviyyə Canməmməd qızı Rüstəmova (Poladova)  — Astronomiya üzrə fəlsəfə doktoru, Azərbaycan Respublikası Elm və Təhsil Nazirliyi N.Tusi adına Şamaxı Astrofizika Rəsədxanasında elmi işçi.
 Nəbi Canməmməd oğlu Rüstəmov — Tibb üzrə fəlsəfə doktoru, nevropotoloq həkim. Nəbi Rüstəmov Amerika Birləşmiş Ştatlarının Vaşinqton şəhərində həkim nevropotoloq işləyir.

 İstinadlar 

 Həmçinin bax 

Kateqoriya:Qobustan rayonunun kəndləri